
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege privind completarea art.39 din Legea vânătorii şi a protecţiei fondului cinegetic nr.407/2006, trimis Comisiei pentru agricultură, silvicultură, industrie alimentară şi servicii specifice și Comisiei pentru mediu și echilibru ecologic, spre dezbatere în fond cu adresa nr. Plx. 211 din 09 martie 2015. 
În raport de obiectul şi conţinutul său, proiectul de lege face parte din categoria legilor ordinare.

         PREŞEDINTE,                                            PREŞEDINTE,
       Ioan MUNTEANU                             Av.dr. Remus-Adrian BORZA

RAPORT COMUN
asupra proiectului de Lege privind completarea art.39 din Legea vânătorii şi a protecţiei fondului cinegetic nr.407/2006 (PLx211/2015)
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate cu dezbaterea pe fond a proiectului de Lege privind completarea art.39 din Legea vânătorii şi a protecţiei fondului cinegetic nr.407/2006, transmis cu adresa nr. PL.x 211/2015 din 09 martie 2015 şi înregistrat cu nr.4c-4/133/10.06.2015, respectiv cu nr.4c-27/39/11.03.2017. 
Proiectul de lege are ca obiect de reglementare completarea art. 39 din Legea vânătorii şi a protecţiei fondului cinegetic nr.407/2006, cu modificările şi completările ulterioare, în vederea creării cadrului normativ necesar pentru desfăşurarea competiţiilor sportive avizate de federaţiile naţionale de resort. 

Senatul, în calitate de primă cameră sesizată, a adoptat proiectul de lege în şedinţa din 4 martie 2015.

Consiliul Legislativ, prin avizul nr.1058/29.09.2014, avizează favorabil proiectul de lege  sus menţionat.
În conformitate cu prevederile art.61 și art.63 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice şi membrii Comisiei pentru mediu şi echilibru ecologic au examinat proiectul de lege  în şedinţe separate.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedința din 28 decembrie 2016. Din numărul total de 24 membri ai Comisiei au participat la dezbateri 23 de deputați. 

Membrii Comisiei pentru mediu și echilibru ecologic au examinat proiectul de lege în ședința din 1 martie 2017. Din numarul total de 16 membri ai Comisie au participat la dezbateri 11 deputați. 
La dezbaterea proiectului de lege a participat ca invitat domnul Stetco Istrate, secretar de stat în cadrul Ministerului Apelor şi Pădurilor. 
În urma examinării proiectului de lege şi a opiniilor exprimate, membrii celor două comisii au hotărât, cu unanimitate de voturi, să propună Plenului Camerei Deputaţilor respingerea proiectului de Lege privind completarea art.39 din Legea vânătorii şi a protecţiei fondului cinegetic nr.407/2006, întrucât prevederea a fost cuprinsă în proiectul de Lege privind  aprobarea Ordonanţei de urgenţă a Guvernului nr.60/2015 pentru suspendarea prevederilor art.23 alin.(1) lit.c) şi k) din Legea vânătorii şi a protecţiei fondului cinegetic nr.407/2006, devenit ulterior Legea nr.242/2016.
Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                         PREŞEDINTE,

       Ioan MUNTEANU                          Av.dr. Remus-Adrian BORZA


  SECRETAR,                                                SECRETAR,

          Dan CIOCAN                                             Petru FARAGO
Şef serviciu, Anton Păştinaru,                                                                                                   Consilier parlamentar,

Consilier, Ioana Goţa                                                                                                                  Alina Alexandriuc

